Plán riadenia ľudských zdrojov.

Riadenie ľudských zdrojov počas projektu je potrebnou časťou každého projektu. Určuje úlohy a povinnosti členov tímu, počet a druh pozícií v tíme, predpoklady na jednotlivé pozície, spôsob ich získania a zabezpečenia, systém ich vzdelávania, hodnotenia a odmeňovania, a taktiež časovú potrebu jednotlivých členov z hľadiska postupnosti prác na projekte. Napomáha úspešnosti projektu z hľadiska zabezpečenia primeraných ľudských zdrojov s potrebnými zručnosťami.

Rozdelenie pozícií, úloh a zodpovednosti.

Členovia projektového tímu môžu pochádzať z množstva rôznych skupín a oddelení z interných, aj externých zdrojov a taktiež ich časové využitie môže byť rôzne, od účasti počas celého projektu, až po malé čiastkové úlohy. Vzhľadom na dôležitosť člena v tíme určujeme aj kompetencie na prístup k jednotlivým informáciám.

Jasné definovanie úloh a zodpovednosti členov tímu v projekte je nevyhnutné pre jeho úspešné zvládnutie. Určujeme hlavne nasledujúce:

* úloha: popis tej časti projektu, za ktorý je člen zodpovedný
* pozícia: úroveň, na ktorej môže člen schvaľovať a rozhodovať odborne, mieru možnosti uplatňovania materiálnych a finančných zdrojov projektu, mieru a možnosti informovanosti o ďalších úlohách v projekte
* zodpovednosť: v akom období, termíne a kvalite musí dokončiť pridelenú úlohu
* zručnosti: aké minimálne vedomosti, schopnosti a prax sú potrebné na zvládnutie určenej úlohy

Výsledné materiály:

Organizačná schéma

Určené úlohy, pozície, zodpovednosti, kompetencie, zručnosti a iné, je potrebné spracovať do prehľadnej grafickej podoby. Následne organizačná schéma slúži ako pomôcka pri komunikácii členov tímu pri riešení úloh a povinností. Rozsah a detailnosť schémy sa líši v závislosti na zložitosti projektu, pri zložitých projektoch s obmedzeným prístupom jednotlivých členov k informáciám, vytvoríme pre ich potreby čiastkové organizačné schémy.

Personálny manažment

V tejto časti podrobne a prehľadne, prednostne vo forme časového harmonogramu určíme:

* kedy a kde sa ľudské zdroje získajú
* v akom období sú jednotliví pracovníci potrební a kedy ich do tímu prijímame a uvoľňujeme
* zistené medzery v požadovaných zručnostiach
* potrebu školení na nadobudnutie chýbajúcich požadovaných zručností
* potrebu školení, záväzkov alebo oprávnenosti vyplývajúcich zo zákonných a interných predpisov ( bezpečnosť pri práci, ochrana osobných údajov, zdravia, hmotná zodpovednosť, poistenie, …)
* spôsob hodnotiaceho posudzovania práce
* výška, interval, spôsob odmeny za prácu

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: